Një rrugë në Uashington me emrin e doktorit që sinjalizoi rreth COVID-19 
Ligjvënësit po diskutojnë në Kongres rreth mundësisë që rruga përpara ambasadës kineze të marrë emrin e doktor Li Wenliang, njeriut që sinjalizoi rreth përhapjes së COVID-19, por që u pengua nga Pekini për ta përhapur lajmin në masë. 
Ligjvënësit amerikanë kanë paraqitur për miratim një projektligj që synon të ndryshojë emrin e rrugës përpara ambasadës kineze në Uashington me qëllimin për të nderuar doktor Li Wenliang, njeriun që sinjalizoi rreth përhapjes së COVID-19, por që u pengua nga Pekini për ta përhapur lajmin në masë. Pak kohë më pas vetë doktor Li vdiq nga kjo sëmundje. "", tha ligjvënësja amerikane Liz Cheney nga Uajomi e cila e prezantoi projektligjin në Dhomën e Përfaqësuesve. "", tha ajo. Një projektligj shoqërues u prezantua në Senat në të njëjtën ditë. Senatori Ben Sasse nga Nebraska, një nga nxitësit e legjislacionit, tha se doktor Li vlerësohet si një "hero i popullit kinez"." "", shkruante zoti Sasse në një deklaratë. Riemërtimi i rrugës përpara ambasadës me emrin e doktor Li tha ai "". Li Wenliang, një mjek okulist i spitalin qendror të Wuhanit, paralajmëroi disa nga kolegët e tij të shkollës së mjekësisë në fund të muajit dhjetor se një fenomen i ngjashëm me SARS-in ishte shfaqur në horizont. Ai u thirr nga autoritetet lokale lidhur me përhapjen e këtij alarmi. Menjëherë më pas autoritetet lëshuan urdhra ku kërkohej që askush tjetër të mos flasë mbi koronavirusin përveç zyrtarëve të caktuar nga qeveria. Në atë kohë, Kina nuk kishte bërë të ditur se virusi, që do të emërtohej më pas si COVID-19, mund të transmetohej nga njeriu tek njeriu dhe mjekëve që trajtonin pacientët nga kjo sëmundje nuk u kërkohej të mbanin pajisje mbrojtëse. Doktor Li u infektua nga COVID-19 dhe vdiq në spital më 7 shkurt.